Jetz isch ds längschte schtück ohni verpflegigsmüglechkeit vor üs gsy: 252km sy s vo Coober Pedy bis nach Glendambo (30 ywohner, lueg ufem fötteli). Öppe 230km füehre dür d Woomera Prohibited Area. Das riesige gebiet het früecher aus raketeteschtgländ dienet. Ou atombombene sy hie zündet worde. D schtadt Woomera, wo am südöschtliche egge vo dr prohibited area ligt, isch nume für d arbeiter vom militär bout worde. Ds wasser schtammt usere 180km länge pipeline, wo vo Port Augusta här isch zoge worde. Die "beschte" zyte vor schtadt lige aber scho einigi jahr zrügg. Hüt wird i d schtärne glueget, sowyt d fluetliechter vom flüchtlingslager näbedra das zuelöh...